ราคาเหรียญ Ethereum พุ่งขึ้น 50% ใน 7 วัน
ราคาเหรียญ Ethereum พุ่งขึ้น 50% ใน 7 วัน  
20 ก.ค. 2565

ราคาเหรียญ Ethereum พุ่งขึ้น 50% ใน 7 วัน 
หลังจากตลาดคริปโทเคอร์เรนซีร่วงแรงตามสินทรัพย์เสี่ยงในช่วงที่ผ่านมา 
เพราะข่าวการขึ้นอัตราดอกเบี้ยทั่วโลก เพื่อชะลอเงินเฟ้อ
แต่ในช่วงสัปดาห์นี้ตลาดหุ้นฟื้นตัว และคริปโทเคอร์เรนซีก็ฟื้นตัวตาม
และตัวที่ฟื้นมามากกว่าใครของฝั่งคริปโทเคอร์เรนซีก็คือ Ethereum ที่ตอนนี้มี market cap ใหญ่สุดอันดับ 2 ของโลก รองจากบิตคอยน์ โดยได้ปรับตัวเพิ่มขึ้นมา มากถึง 50% ภายในระยะเวลาเพียง 7 วัน
แล้วมันเกิดอะไรขึ้น ?
หนึ่งในเหตุผลสำคัญก็เพราะว่าเมื่อไม่กี่วันก่อน ผู้พัฒนาของ Ethereum รายงานว่าจะมีการอัปเกรด The Merge ซึ่งมีกำหนดการคร่าว ๆ ในวันที่ 19 กันยายน 2022 หรืออีกเพียง 2 เดือนต่อจากนี้
โดย The Merge จะเป็นการเปลี่ยนวิธีการตรวจสอบธุรกรรมจากกลไกเดิมอย่าง Proof-of-Work ให้กลายมาเป็น Proof-of-Stake ซึ่งเปลี่ยนจากการแข่งกันแก้โจทย์สมการ มาเป็นการวางสินทรัพย์ค้ำประกันหรือ Stake เหรียญไว้ในระบบ เพื่อแลกกับสิทธิ์ในการยืนยันธุรกรรม
โดยมีการคาดการณ์ว่าภายหลังจากการเปลี่ยนแปลงจะช่วยลดปัญหาการใช้พลังงาน จากระบบเดิมลงได้ มากถึง 90% รวมถึงช่วยให้ค่าธรรมเนียมในการทำธุรกรรมถูกลงและเร็วขึ้น
ปัจจุบัน Ethereum ซื้อขายอยู่ที่ราว 1,560 ดอลลาร์สหรัฐต่อเหรียญ
มูลค่าเพิ่มขึ้นมา 50% ใน 7 วันมานี้
อย่างไรก็ตาม ก่อนหน้านี้ Ethereum ได้ร่วงลงมาแรง ราคาวันนี้ยังคงเป็นเพียงครึ่งหนึ่ง เมื่อเทียบกับช่วงต้นปี
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
TikTok - 
Spotify - 
Apple Podcasts - 
Soundcloud -